বছৰটোৰ দ্বিতীয়টো বানৰ কবলত পৰি হাহাকাৰ পৰিস্থিতিৰ সৃষ্টি হৈছে নামনি মাজুলীবাসীৰ। ব্ৰহ্মপুত্ৰ আৰু সোৱনশিৰি নদীৰ জলপৃষ্ঠ বৃদ্ধি হোৱাত নামনি মাজুলীৰ ন ন অঞ্চল প্লাৱিত হৈছে।
উল্লেখযোগ্য যে ব্ৰহ্মপুত্ৰৰ বাঢ়নী পানীয়ে আজি পুৱতি নিশা নামনি মাজুলীৰ ১০খনতকৈ অধিক গাঁও বানত বুৰাই পেলায়। নামনি মাজুলীৰ মিছামৰা, বাঘগাঁও, মাজৰ চাপৰি, চাৰিঘৰীয়া, বৰজান, চিৰামপু্ৰীয়া, মলুৱালকলিতা, ওখলচুক আদি গাঁওকেইখন প্লাবিত হোৱাত অসুবিধাৰ সন্মুখীন হ'ব লগা হৈছে সৰ্বসাধাৰণ। আনহাতে কৃষি পথাৰসমূহ পানীৰ তল যোৱাত পশুধনৰ খাদ্যৰ অভাৱ হৈছে ।
ইফালে মাজুলী ৰাওনা গাঁৱৰ দুলাল বৰাৰ বাৰিত কালি নিশা এডাল প্ৰায় ১০ ফুট দীঘল প্ৰকাণ্ড আকৃতিৰ অজগৰ সাপ প্ৰত্যক্ষ কৰাৰ পিছত গাঁৱৰ ৰাইজে মাজুলী বনবিভাগৰ লোকক খবৰ দিয়ে।
পিছে খবৰ দিয়াৰ পিছতো বন বিভাগৰ কোনো কৰ্মচাৰী তাত গৈ উপস্থিত নোহোৱাত শেষত উপায়ান্তৰ হৈ গাঁৱৰ মানুহে নিজেই প্ৰকাণ্ড অজগৰটো ধৰি এটি আঁঠুৱাত আবদ্ধ কৰি ৰাখে। আজি এই পৰ্যন্ত বন বিভাগৰ কোনো লোক অজগৰটো নিবৰ বাবে উপস্থিত নোহোৱাত গাঁওবাসী সমস্যাৰ সন্মুখীন হৈছে ।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
